Universidat de Cambridge

A Universidat de Cambridge (University of Cambridge en anglés, informalment Cambridge University u mesmo Cambridge) ye una universidat publica britanica establita alto y baixo en 1209 y que tien a suya seu social en a ciudat de Cambridge (Cambridgeshire, Anglaterra); s'establió cuan una colla de profesors d'a Universidat d'Oxford tenioron barallas con achents municipals d'Oxford y en marchoron, instalando-se en Cambridge y recebindo o monopolio ta l'amostranza en a ciudat en 1231 d'o rei Henrique III d'Anglaterra.

Ye a segunda universidat de luenga anglesa mas antiga d'o mundo, dezaga d'a Universidat d'Oxford. Considerada como una d'as prencipals universidaz d'o mundo, tien 5.999 profesors y 3.142 treballadors que prestan os suyos servicios ta educar a 18.448 estudiants. O suyo actual canceller ye David Sainsbury, barón de Sainsbury of Turville, estando-ne o vice-canceller sir Leszek Borysiewicz.

A traviés d'o suyo rete d'afiliacions, a Universidat de Cambridge ye en contacto con as millors universidaz d'o mundo. Fa parte d'o Russell Group, d'o Grupo Coimbra, de l'Asociación d'Universidaz Europeas, d'o G5, d'a Liga d'Universidaz d'Investigación Europeas y d'a International Alliance of Research Universities.

Composan a universidat un total de 31 colleges, institucions que poseyen un amplismo grau d'autonomía interna. O college mas antigo ye o Peterhouse College, establito en 1284, estando-ne o segundo en antigüidat King's Hall, establito en 1317 encara que ya no ye una institución independient en adhibir-se a Michaelhouse ta formar o college de Trinity Hall por orden d'Henrique VII d'Anglaterra.

 Se veiga tamién 
 Universidat d'Oxford.
 Oxbridge

 Vinclos externos 

 Pachina web oficial d'a Universidat de Cambridge.

*